ରୁକାପାରିବ

ରୁକାପାରିବ (ଇଂରାଜୀ ଭାଷାରେ Rucaparib), ରୁବ୍ରାକା ବ୍ରାଣ୍ଡ ନାମରେ ବିକ୍ରି ହେଉଛି, ଏକ ଔଷଧ ଯାହା ଓଭାରି କର୍କଟ, ଫାଲୋପିଆନ୍ ଟ୍ୟୁବ୍ କର୍କଟ, ପେରିଟୋନିଆଲ୍ କର୍କଟ ଏବଂ ପ୍ରୋଷ୍ଟେଟ୍ କର୍କଟ ଚିକିତ୍ସା ପାଇଁ ବ୍ୟବହୃତ ହୁଏ ।  ଅନ୍ୟାନ୍ୟ ଚିକିତ୍ସା ବିଫଳ ହେଲେ ଏହା ବ୍ୟବହୃତ ହୁଏ । ଏହା ପାଟିରେ ଦିଆଯାଏ ।

ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଥକ୍କା, ଅଇ, ବୃକ୍‌କ ସମସ୍ୟା, ଯକୃତ ସମସ୍ୟା, ସ୍ୱଳ୍ପ ଲୋହିତ ରକ୍ତ କଣିକା, ଅସ୍ୱାଭାବିକ ସ୍ୱାଦ, ତରଳ ଝାଡ଼ା, କମ୍ ରକ୍ତ ପ୍ଲାଟେଲେଟ୍ ଏବଂ ପେଟ ଯନ୍ତ୍ରଣା ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ତୀବ୍ର ମାୟେଲଏଡ ଲିଉକେମିଆ ଏବଂ ସ୍ୱଳ୍ପ ରକ୍ତ ନିଉଟ୍ରୋଫିଲ୍ ହୋଇପାରେ ।  ଗର୍ଭାବସ୍ଥାରେ ବ୍ୟବହାର କଲେ ଶିଶୁର କ୍ଷତି ହୋଇପାରେ । ଏହା ଏକ ଆରଏଆରପି (PARP) ନିଷ୍କ୍ରିୟକାରୀ, ଯାହାକି ବିଆରସିଏ (BRCA) ଜିନ ପରିବର୍ତ୍ତନ ସହିତ କୋଷଗୁଡ଼ିକରେ ଡିଏନଏ ମରାମତିକୁ ଅବରୋଧ କରିଥାଏ ।

୨୦୧୬ ମସିହାରେ ଯୁକ୍ତରାଷ୍ଟ୍ର ଏବଂ ୨୦୧୮ରେ ୟୁରୋପରେ ଡାକ୍ତରୀ ବ୍ୟବହାର ପାଇଁ ରୁକାପାରିବ ଅନୁମୋଦିତ ହୋଇଥିଲା ।  ଯୁକ୍ତରାଷ୍ଟ୍ରରେ ଏହା ପିଛା ମାସକୁ ୨୦୨୧ ସୁଦ୍ଧା ପ୍ରାୟ ୯,୧୦୦ ଡଲାର ଖର୍ଚ୍ଚ ହେଉଥିଲା ।

 ଆଧାର